text: қаратау емшөбі (лат. paracaryum karataviense) ерінгүлділер тұқымдасы, емшөп туысына жататын көп жылдық шөптесін өсімдік. биіктігі 20 см-дей. тамыры жуан, бұтақтанған сабақтары болады. жапырақтары қалақты немес қандауыр тәрізді. тостағанша жапырақшалары түп жағынан бөлікке бөлінген. қос ерінді күлтелері қара қошқыл күлгін түсті, түтікке ұқсайды. тұқымынан көбейеді. мамыр-маусым айларында гүлдеп, маусымда жемістенеді. жемісі жаңғақша, ұзындығы 10 мм дей. қазақстанда қаратау жотасының (түркістан, қызылорда облыстары) солтүстік-батыс бөлігіндегі тастақты тау беткейлерінде өседі. қаратау емшөбі өте сирек кездесетін эндемик түр болғандықтан қорғауға алынып, қазақстанның қызыл кітабына енгізілген.